stanford-oval/wikipedia huggingface dataset:
Arkadian liitto
Toiminta ja hallinto

Arkadian liiton valtiomuodosta tiedetään vain vähän. Liiton neuvosto, joka tunnettiin nimellä Myrioi (Μύριοι, ”Kymmenentuhatta”), kokoontui Megalopoliissa. Neuvosto oli ilmeisesti edustuksellinen kansankokous, eikä koostunut pelkästään megalopolislaisista. Antiikin lähteistä ei kuitenkaan ilmene, milloin ja kuinka usein neuvosto kokoontui tai oliko suuren neuvoston rinnalla olemassa jokin toinen, pienempi neuvosto. Liitolle muodostettiin myös pysyvä armeija, Eparitoi (Ἐπάριτοι), joka koostui 5 000 miehestä.
Lappviktinden

Lappviktinden
| --- | --- |
Tyyppi:  vuorenhuippu (en) 
Sijainti:  Nordland,  Norja
Vuoristo:  Skandit
Korkeus merenpinnasta:  1 361 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lappviktinden on Skandeihin kuuluva vuorenhuippu Narvikin kunnassa, Norjassa. Huipun korkeus merenpinnan tasosta on 1 361 metriä. Se on osa Durmålsfjelletin vuorimassiivia.
Artjoms Rudņevs

Artjoms Rudnevs vuonna 2012
Artjoms Rudņevs (s. 13. tammikuuta 1988 Daugavpils, Latvian SNT) on latvialainen jalkapalloilija, pelipaikaltaan hyökkääjä. Hän on vuodesta 2012 lähtien edustanut Bundesliigassa pelaavaa Hamburger SV:tä.
Debyyttinsä Latvian maajoukkueessa Rudņevs teki marraskuussa 2008. Venäjänkielinen Rudņevs aiheutti vuonna 2012 ennen maaottelua Liechtensteinia vastaan pienen kohun Latviassa sanomalla, ettei hänen tarvitse osata latviaa voidakseen pelata maajoukkueessa.
Lemmenlukko

Lemmenlukkoja N Seoul Towerin kattoterassin kaiteessa Soulissa. Kyltti kieltää avaimen poisheittämisen.
Lemmenlukkoja Tampereen Patosillan kaiteessa.
Lemmenlukko tai rakkauslukko on riippulukko, joka kiinnitetään sillan kaiteeseen symboloimaan rakkauden kestävyyttä. Lemmenlukko on etenkin Keski-Euroopassa suosittu tapa. Lukkoon kaiverretaan parin nimet tai nimikirjaimet ja vuosiluku, minkä jälkeen lukko käydään ripustamassa sillan kaiteeseen. Kun lukko on lukittu, pari heittää avaimen veteen.
Historia ja perinteet

Perinteen sanotaan juontavan juurensa serbialaiseen tarinaan nuoren kouluopettajan onnettomasta rakkaudesta sotilaaseen kylpyläkaupunki Vrnjačka Banjassa. Sotilas lähetettiin ensimmäisen maailmansodan aikana taistelemaan Kreikkaan, ja Serbian rintaman romahdettua hän jäi Kreikasta löytämänsä uuden rakkauden luo eikä koskaan palannut kotimaahansa. Sydän särkyneenä nuori nainen menehtyi, ja peloissaan kylpyläkaupungin muut naiset kiinnittivät lemmenlukkoja paikalliseen siltaan välttyäkseen samalta kohtalolta. Silta on nimeltään Most Ljubavi (suom. rakkauden silta), ja tarina elvytettiin sekä popularisoitiin 1900-luvun puolessavälissä, kun yksi Serbian kuuluisimmista naisrunoilijoista, Desanka Maksimović, julkaisi runon nimeltä ”Molitva za ljubav”. Serbiasta tapa on levinnyt ympäri Etelä-Eurooppaa ja Baltian maita.
2000-luvulla ilmiö alkoi levitä maailmalle Italiasta. Kirjailija Federico Moccian vuonna 2006 julkaistun romaanin Ho voglia di te päähenkilöt vannovat toisilleen ikuista rakkautta kiinnittämällä Rooman vanhalla Ponte Milvio -sillalla polkupyörän lukon lyhtypylvääseen ja heittämällä avaimen Tiberjokeen. Oikeat pariskunnat alkoivat jäljitellä romaanin hahmojen toimintaa kiinnittämällä Ponte Milviolle nimikirjaimillaan varustettuja lukkoja, mistä tapa levisi muuallekin. Toisen selityksen mukaan kyseessä olisi alkujaan armeijasta vapautuneiden italialaisten miesten tapa kiinnittää lukko siltaan vapautensa merkiksi.
Latvian Riiassa rakastavaisten sillalla lukkoja on satamäärin, koska siellä tuore vaimo käy heti vihkimisen jälkeen kiinnittämässä lukon lähipuistossa olevaan sillankaiteeseen. Tukholmassa lukkoja on Västerbron-sillalla, Lontoossa Towerin sillalla ja Italiassa miltei joka sillalla. Firenzessä lukon laittamisesta Ponte Vecchio -siltaan saa 50 euron sakon, ja Japanissa eräs silta romahti lemmenlukkojen painosta. Rooman kaupunki kielsi lukkojen kiinnittämisen Ponte Milviolle vuonna 2012.
Historia ja perinteet > Suomessa

Turussa lemmenlukkoja on Teatterisillalla ja Tuomiokirkkosillalla. Helsingissä niitä on tiettävästi eniten Vanhankaupunginkosken ylittävällä pienellä kävelysillalla. Tampereella ensimmäinen Tammerkosken lemmenlukko kiinnitettiin Kehräsaaren siltaan. Jatkossa Tammerkosken lemmenlukkoja kiinnitetään Kehräsaaren sillan lisäksi Patosiltaan ja Laukonsiltaan. Kouvolassa lemmenlukkoja näkee Repoveden kansallispuistossa Valkealassa, jossa niitä roikkuu Lapinsalmen riippusillan kaiteissa. Kajaanissa lukkoja löytyy ripustettuna Linnansiltaan ja Oulussa Patosillalle johtavien portaiden kaiteeseen kiinnitettynä. Seinäjoella lukkoja on ripustettu Törnävänsaaren vieressä virtaavan Seinäjoen yli kulkevaan siltaan.
Aiheesta muualla

Kuvia tai muita tiedostoja aiheesta Lemmenlukko Wikimedia Commonsissa
Aps

Aps tai APS voi tarkoittaa seuraavia:
Aps, paratiisilinnun tähdistön (lat. Apus) lyhenne
APS, Advanced Photo System, filmiformaatti
APS, American Physical Society, yhdysvaltalainen fysiikan alan järjestö
APS, Advanced Planning & Scheduling, toiminnanohjausjärjestelmä
APS, autoimmune polyendocrine syndrome, autoimmuunipolyendokrinopatiaoireyhtymien ryhmä
APS, antiphospholipidsyndrome, fosfolipidivasta-aineoireyhtymä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”APS”, voi hakea sivunnimihaulla, laajalla sivunnimihaulla tai tekstihaulla.
Andréas Papandréou

| Andréas Papandréou> Ανδρέας Παπανδρέου |
| --- | --- |
 Andréas Papandréou
Kreikan pääministeri
 I hallitus 21. lokakuuta 1981 – 2. heinäkuuta 1989 ja II hallitus 13. lokakuuta 1993 – 17. tammikuuta 1996  
Presidentti:  I hallitus Konstantínos Karamanlís ja Chrístos Sartzetákis II hallitus Konstantínos Karamanlís ja Konstantínos Stefanópoulos
Edeltäjä:  I hallitus Geórgios Rállis II hallitus Konstantinos Mitsotakis
Seuraaja:  I hallitus Tzannís Tzannetákis II hallitus Konstantínos Simítis
Henkilötiedot
Syntynyt: 5. helmikuuta 1919 Chíos
Kuollut: 23. kesäkuuta 1996 (77 vuotta)
Puoliso:  Christína Rassiá (1941–1951) Margaret (Margaríta) Chant (1951–1989) Dímitra Liáni (1993–1996)
Tiedot
Puolue:  Pasok
 Nimikirjoitus
Andréas G. Papandréou (kreik. Ανδρέας Γ. Παπανδρέου, 5. helmikuuta 1919 – 23. kesäkuuta 1996) oli kreikkalainen taloustieteilijä ja poliitikko. Hän oli kolmen hallituksen johdossa Kreikan pääministerinä 21. lokakuuta 1981 – 2. heinäkuuta 1989 ja 13. lokakuuta 1993 – 22. tammikuuta 1996.
Elämä ja ura > Varhainen elämä ja ura

Andréas Papandréou oli kotoisin Chíokselta ja johtavan kreikkalaisen liberaalipoliitikko Geórgios Papandréoun poika. Hänen äitinsä Sofía Mineḯkou oli puoliksi puolalainen. Papandréou meni Ateenan yliopistoon 1937 ja oli aktiivinen trotskilaisissa ryhmissä. Kun Ioánnis Metaxás nousi maan diktaattoriksi, Andréas Papandréou pidätettiin ja häntä kidutettiin. Vanhempiensa suhteiden avulla hän pääsi maasta.
Papandréou meni vuonna 1942 Harvardin yliopistoon Yhdysvaltoihin, jossa hän väitteli taloustieteen tohtoriksi. Hän jäi Harvardiin luennoijaksi ja professoriksi vuoteen 1947, sai 1944 Yhdysvaltain kansalaisuuden ja palveli laivastossa. Myöhemmin hän työskenteli Minnesotan yliopistossa, Northwestern-yliopistossa, Kalifornian yliopistossa Berkeleyssä, jossa hän oli taloustieteen laitoksen johtaja, Tukholmassa, New Yorkissa ja Yorkin yliopistossa Torontossa. Hän avioitui 1951 yhdysvaltalaisen Margaret Chantin kanssa, jonka kanssa sai kolme poikaa ja tyttären. He erosivat, ja Papandréou solmi kolmannen avioliiton 1989 jo aiemmin rinnallaan olleen Dímitra Liánin kanssa.
Elämä ja ura > Poliittinen ura

Papandréou palasi Kreikkaan vuonna 1959 johtamaan talouskehitysohjelmaa. Hänet nimitettiin 1960 Ateenan taloustutkimuksen instituutin johtoon ja Kreikan pankin neuvonantajaksi. Hänen isästään Geórgios Papandréousta tuli 1963 pääministeri, ja Andréas toimi hänen pääneuvonantajanaan. Andréas Papandréou luopui Yhdysvaltain kansalaisuudestaan ja valittiin Kreikan parlamenttiin 1964. Hänet nimitettiin heti valtioministeriöön, käytännössä apulaisministeriksi.
Papandréou otti kylmässä sodassa ainakin ulkoisesti neutraalin kannan ja toivoi maan olevan riippumattomampi Yhdysvalloista. Hän arvosteli Yhdysvaltain asevoimien ja tiedustelun vahvaa läsnäoloa Kreikassa ja halusi erottaa antidemokraattiset upseerit asevoimista. Hän yritti myös lopettaa CIA:n kanssa läheistä yhteistyötä tekevän tiedustelupalvelun tavan nauhoittaa poliitikkojen keskustelut.
Andréas Papandréoun nopea nousu maan hallitukseen aiheutti tyytymättömyyttä ja oli ainakin osasyy Geórgios Papandréoun hallituksen nopeaan kaatumiseen.
Kun everstit Geórgios Papadópouloksen johdolla kaappasivat vallan huhtikuussa 1967, molemmat Papandréout vangittiin. Geórgios kuoli kotiarestissa 1968, ja Andréas karkotettiin maasta. Maanpaossa Pariisissa hän perusti Panhelleenisen vapautusliikkeen (PAK) ja kiersi maailmaa protestoimassa sotilashallitusta vastaan. Hän piti CIA:ta vastuussa tapahtuneesta ja tuli yhä avoimemmin amerikkalaisvastaiseksi.
Elämä ja ura > Pääministerinä

Papandréou palasi Kreikkaan juntan kaaduttua 1974. Hän perusti uuden radikaalin puolueen, Panhelleenisen sosialistiliikkeen (Pasok). Suurin osa entisistä PAK:in kannattajista ja monet diktatuurin vastaiset ryhmät liittyivät siihen. Vuoden 1974 vaaleissa Pasok sai 13,5 % äänistä, mutta 1977 jo 25 % ja Papandréouta tuli oppositiojohtaja. Vuoden 1981 vaaleissa Pasok sai murskavoiton ja Papandréousta tuli Kreikan ensimmäinen sosialistipääministeri.
Valtaanpääsynsä jälkeen hän toimi huomattavasti puheitaan maltillisemmin; Kreikka ei eronnut Natosta, eikä Yhdysvaltain joukkoja määrätty maasta. Kreikan jäsenyys Euroopan yhteisössä jatkui. Sisäpolitiikassa lähdettiin laajoihin, mutta kalliisiin uudistuksiin, kuten yleisen terveydenhuollon perustaminen ja laaja sosiaaliturva. Avioliittoa ja uskontoa koskevia lakeja uudistettiin vapaammiksi ja joitain valtion toimia keskitettiin.
Tärkeimpänä Papandréou pyrki kirjoittamaan uudelleen modernin Kreikan historian ja uudistamaan sen valtarakenteita. Kreikan sisällissodasta sai nyt puhua ja siitä kerrottiin koulukirjoissa. Entiset kommunistisissit saivat eläkkeen ja heidän johtajansa Márkos Vafeiádis valittiin Kreikan parlamenttiin.
Papandréoun politiikka osoittautui suosituksi, ja Pasok voitti myös 1985 vaalit ja hän jatkoi pääministerinä. Toisella kaudella hänen asemaansa heikensi vakava talousskandaali, mikä johti kolmen ministerin erottamiseen. Myös hänen suhteensa yli puolet nuorempaan Olympic Airin lentoemäntään Dímitra Liániin ennen eroa entisestä vaimosta Margaríta (Margaret) Papandréousta tuli ilmi. Liáni ja Papandréou avioituivat 1989.
Valtion menot ylittivät tulot ja kasvava valtionvelka johti inflaatioon. Kesäkuun 1989 vaaleissa Pasok menetti asemansa parlamentissa, mutta oppositiokaan ei pystynyt muodostamaan hallitusta. Kolmien vaalien jälkeen oikeistolaisen Uuden demokratian Konstantínos Mitsotákis muodosti hallituksen kommunistien tuella. Uusi hallitus nosti Papandréouta vastaan syytteen rahoitusskandaalista, mutta hänet julistettiin syyttömäksi tammikuussa 1992. Kaksi hänen ministereistään sai tuomion.
Papandreu lannisti arvostelijansa johtamalla Pasokin voittoon vielä lokakuun 1993 vaaleissa. Heikko terveys esti häntä enää johtamasta maata tehokkaasti. Hän joutui sairaalaan sydänsairauden ja munuaisvaivojen vuoksi marraskuussa 1995, erosi 16. tammikuuta 1996 ja kuoli seuraavana kesänä. Myös hänen poikansa Geórgios Andréas Papandréou on poliitikko, ja hänet valittiin Kreikan pääministeriksi vuonna 2009.
Aiheesta muualla

Kuvia tai muita tiedostoja aiheesta Andréas Papandréou Wikimedia Commonsissa
Kreikan kolmannen tasavallan (1974–) pääministerit
Konstantínos Karamanlís (1974–1980)
Geórgios Rállis (1980–1981)
Andréas Papandréou (1981–1989)
Tzannís Tzannetákis (1989)
Ioánnis Grívas (1989)
Xenofón Zolótas (1989–1990)
Konstantínos Mitsotákis (1990–1993)
Andréas Papandréou (1993–1996)
Konstantínos Simítis (1996–2004)
Kóstas Karamanlís (2004–2009)
Geórgios Andréas Papandréou (2009–2011)
Loukás Papadímos (2011–2012)
Panagiótis Pikramménos (2012)
Antónis Samarás (2012–2015)
Aléxis Tsípras (2015)
Vasilikí Thánou (2015)
Aléxis Tsípras (2015–2019)
Kyriákos Mitsotákis (2019–2023)
Ioánnis Sarmás (2023)
Kyriákos Mitsotákis (2023–)
Andréas Papandréou ja Bill Clinton (1994)
Apsaroiden tanssi

Apsaroiden tanssia Siem Reabissa 2003.
Apsaroiden tanssi on kambodžalainen tanssimuoto. Se on saanut inspiraatiota Khmerien valtakunnan aikaisista seinämaalauksista ja reliefeistä, jotka esittävät pyhiä tanssijoita eli apsaroita. Itse tanssiperinne ei kuitenkaan ole säilynyt katkeamattomana, vaan nykyisin esitettävät tanssit on rekonstruoitu varsin vapaasti vanhojen kuvien pohjalta. Paljon rekonstruktiotyötä tehtiin 1950–1960-luvulla kuningatar Sisowath Kossamakin johdolla. Punaisten khmerien kaudella tanssia ei kehitetty, mutta nykyisin taas tanssia elvytetään, ja etenkin prinsessa Norodom Bopha Devi on tässä aktiivinen.
Apsifiá

| --- | --- |
Sijainti:  38°22′42″N, 22°24′07″E, Delfoí Fokis, Keski-Kreikka Kreikka
Vesialue:  Itéanlahti, Korintinlahti
Merialue:  Joonianmeri, Välimeri
Pinta-ala:  0,013 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Apsifiá (kreik. Αψηφιά) on pieni Kreikan saari, joka sijaitsee Korintinlahteen kuuluvassa Itéanlahdessa Galaxídin kaupungin edustalla. Saaren pinta-ala on noin 0,013 neliökilometriä ja se on asumaton (vuonna 2011). Hallinnollisesti Apsifiá kuuluu Delfoín kuntaan, Fokiin alueyksikköön ja Keski-Kreikan alueeseen.
Apsifiá kuuluu mantereen puolen Galaxídin kaupunkiyhdyskuntaan. Saaren suurin pituus on noin 180 metriä ja leveys noin 80 metriä. Saaren pohjoispuolella sijaitsee suurempi Ágios Geórgioksen saari. Apsifiálla on majakka, joka on rakennettu vuonna 1887, sekä majakanvartijan talo.
Saarella on suoritettu arkeologisia kaivauksia, joiden mukaan se on ollut käytössä jo esihistoriallisella ajalla noin 3200–1900 eaa. Antiikin aikana, tarkemmin myöhäisellä roomalaisella kaudella, saarella on ollut Apollonille omistettu pyhäkkö. Keskiajalla saarta käytettiin turvapaikkana slaavien kansainvaellusten vuoksi.
Arçais

| Arçais |
| --- | --- |
 Kanava Arçais’n lähellä
 Arçais
 Koordinaatit: 46°17′49″N, 00°41′23″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  15,1 km²
Väkiluku (2016):  614
 – Väestötiheys:  40,61 as./km²
Postinumero:  79210
Infobox OKVirheellinen NIMI-arvo: 
Arçais on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 15,1 neliökilometriä ja siellä on arviolta 614 asukasta (vuonna 2016).
Arçais’n kylä sijaitsee Niortin kaupungista länteen keskellä Marais poitevinin itäistä Marais mouillé -suoaluetta, ja sitä ympäröivät monet kanavat ja vesireitit. Aluetta markkinoidaan matkailijoille nimellä ”Vihreä Venetsia”, ja sen kanavat ja kanavien varret ovat suosittuja soutu- ja polkupyöräretkien kohteita.
Arçais kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d’agglomération du Niortais (CAN).
Aiheesta muualla

Kuvia tai muita tiedostoja aiheesta Arçais Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Arçais
Käännös suomeksi
Let the Truth Be Told (Z-Ron albumi)

| Let the Truth Be Told Z-Ro |
| --- | --- | --- |

Studioalbumin tiedot
 Äänitetty : 2005
 Julkaistu: 12. huhtikuuta 2005
 Tuottaja(t): J. Prince
 Tyylilaji: Rap
 Levy-yhtiö: Asylum / Rap-a-Lot Records
Muut kannet

Z-Ron muut julkaisut
| The Life of Joseph W. McVey 2004 | Leth the Truth Be Told 2005 | I'm Still Livin' 2006 |
Let the Truth Be Told on Z-Ron yhdeksäs studioalbumi, joka julkaistiin vuonna 2005.
Kappaleluettelo

Mo City Don (Freestyle) – 4.25
The Mule – 4.29 (mukana Devin the Dude & Juvenile)
Don't Wanna Hurt Nobody – 3.31 (mukana Trae & Lil' Boss)
Platinum – 3.30
It Don't Stop – 3.41
I'm A Soldier – 3.35
1 Night – 5.07 (mukana Trae)
Help Me Please – 5.00
Another Song – 4.20
Everyday, Samethang – 4.18
The Same One – 3.57
1st Time Again – 4.31 (mukana Ashanti)
From the South – 3.50 (mukana Paul Wall & Lil' Flip)
Respect My Mind – 4.59 (mukana Tanya Herron)
Ride 2 Night – 4.33
Auntie & Grandma – 4.10
It's A Shame – 3.26
Chopped & Screwed -levyn kappaleluettelo

"Intro" (Choppedd & Screwed)
"The Same One" (Choppedd & Screwed)
"To My Real Niggaz" (Choppedd & Screwed)
"The Mule" (Choppedd & Screwed) mukana Devin the Dude & Juvenile
"Another Song" (Choppedd & Screwed)
"Keep On" (Choppedd & Screwed)
"Let the Truth Be Told" (Choppedd & Screwed)
"One Night" (Choppedd & Screwed)
"Respect My Mind" (Choppedd & Screwed)
"Soldier" (Choppedd & Screwed)
"T.H.U.G." (Choppedd & Screwed)
"Blast Myself" (Choppedd & Screwed)
"No Mo Pain" (Choppedd & Screwed)
"Outro" (Choppedd & Screwed)
Aprobarbitaali

| --- | --- |

Aprobarbitaali
Systemaattinen (IUPAC) nimi
5-propan-2-yyli-5-prop-2-enyyli-1,3-diatsinaani-2,4,6-trioni
Tunnisteet
CAS-numero: 77-02-1
ATC-koodi: N05CA05
PubChem CID: 6464
DrugBank: DB01352
Kemialliset tiedot
Kaava: C10H14N2O3 
Moolimassa: 210.23 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Aprobarbitaali (kauppanimiä mm. Oramon, Somnifaine ja Allonal) on Ernst Preiswerkin vuonna 1920 kehittämä barbituraattijohdannainen. Sillä on sedatiivisia ja antikonvulsanttisia vaikutuksia ja sen käyttötarkoitus on pääasiassa unettomuuden hoito.
Aprobarbitaali ei koskaan ole ollut yhtä laajalti käytetty kuin suositummat barbituraattijohdannaiset, kuten fenobarbitaali, ja nykyään uudemmat ja turvallisemmat lääkeaineet ovat syrjäyttäneet sen lähes kokonaan.
Käännös suomeksi
Leatherface

| Leatherface |
| --- | --- |
 Leatherface elokuvassa Texas Chainsaw 3D.
Luoja(t):  Tobe Hooper Kim Henkel
Elokuvasarja:  Texasin moottorisahamurhat
Ammatti:  teurastaja sarjamurhaaja kannibaali
Näyttelijä(t):  Gunnar Hansen Bill Johnson R.A. Mihailoff Robert Jacks Andrew Bryniarski Dan Yeager
Leatherface (s. 1939 Texas) on kuvitteellinen, Texasin moottorisahamurhat -elokuvissa esiintyvä kannibaali ja sarjamurhaaja, joka käyttää murha-aseenaan suurimmaksi osaksi moottorisahaa. Leatherface ei koskaan esiinny ilman ihmisen nahasta tehtyä naamiota, sillä hän sairastaa kasvoja tuhoavaa tautia, joka on tehnyt hänestä psyykkisesti sairaan ja syrjäytyneen henkilön.
Leatherface eroaa muista kauhuelokuvien murhaajista siinä, ettei hän ole niin sanotusti sadistinen tai paha; hän on vain yksinkertainen henkilö, joka tekee sitä mitä hänen veljensä käskevät. Hänen tappamistaan ihmisistä tehdään myöhemmin ruokaa, jonka tekee hänen vanhin veljensä.
Elokuvassa Texasin moottorisahamurhat 2 Leatherface ilmeisesti rakastuu elokuvan päähenkilö Vantia ”Stretch” Brockiin, mutta Stretch ei pidä Leatherfacen tavoista kuten ihmisnaamion kokeilusta hänen naamaansa.
Elokuvassa Texasin moottorisahamurhat 3 Leatherface löytää eräältä uhriltaan kasettisoittimen, mutta hänen veljensä tuhoaa sen, koska hän väittää Leatherfacea ”pieneksi lapseksi, jolla on vielä opittavaa”. Leatherface ei tästä pidä, vaan pakottaa veljeään väkivaltaisesti ottamaan palavan soittimen pois uunista, johon hän sen heitti.
Leatherfacen tunnettu esikuva on sarjamurhaaja Ed Gein, jonka teoista hahmolle keksittiin muun muassa nahkanaamio.
Ulkonäkö

Leatherface vaatteet vaihtelevat. Jossain leffoissa hänellä on pikkutakki ja valkoinen kauluspaita. Hänellä on myös joskus teurastajan vaatetus, sillä hän työskenteli teurastamossa. Leahterfacella on kasvot tuhoava tauti, joten hän ei näytä kasvojaan. Sen sijaan hänellä on ihmisnahasta tehty naamio. Leatherface ei ole ruumiinrakenteeltaan lihaksikas eikä mitenkään pitkä, kuten toinen tunnettu sarjamurhaaja Jason Voorhees. Hän on normaalin kokoinen ja hänet voi voittaa esimerkiksi hakkaamalla rautatangolla tai ampumalla. Leatherface käyttää murha-aseenaan moottorisahaa tai joskus lihaveistä.
Sawyerin perhe > Leatherface

Lempinimi: Bubba
Leatherface on eräs perheen veljeksistä. Hän on syrjäytynyt henkilö, joka sairastaa kasvoja tuhoavaa tautia, jonka takia hän pitää ihmisnaamiota. Leatherface on kannibalistinen sarjamurhaaja. Hän on adoptiolapsi, joka löydettiin hylättynä, jota hänen veljensä määräilevät. Hän tappaa moottorisahalla ja lekalla ihmiset, joista hänen vanhempi veljensä tekee ruokaa.
Sawyerin perhe > Drayton Sawyer

Lempinimi: Old Man & Cook (vanha mies & kokki)
Drayton Sawyer on perheen vanhin veli. Hän nylkee Leatherfacen uhrit ja tekee niistä ruokaa, jota koko perhe syö. Draytonin lempinimi "Old Man" tulee siitä, että hän on vanhin veli. Lempinimi "Cook" taas tulee siitä, että hän tekee perheelleen ruokaa.
Sawyerin perhe > Paul Sawyer

Lempinimi: Nubbin
Paul on perheen kolmas veli. Hän pitää toisen veljensä kanssa huolta isoäidistä ja isoisästä.
Sawyerin perhe > Robert Sawyer

Lempinimi: Chop Top
Robert on perheen neljäs veli. Kuten Paul, hän pitää huolen isovanhemmista
Sawyerin perhe > Isovanhemmat

Lempinimet: Ei ole
Perheessä on veljesten lisäksi isovanhemmat: isoäiti ja isoisä. Heidän nimiään ei ole paljastettu eikä heillä ole lempinimiä. Heistä huolehtivat Robert ja Paul. Isoisän jalat on uusintaversiossa amputoitu, joten hän liikkuu pyörätuolilla.
Oikea nimi

Leatherfacen oikea nimi on ensimmäisissä elokuvissa tuntematon, mutta Texasin moottorisahamurhaajan fanit ovat nimittäneet häntä Robert Sawyeriksi.[lähde? ] Hänen isoveljensä ”Chop Top” kutsuu häntä ”Bubbaksi” elokuvasarjan toisessa osassa. Vuonna 2003 ensi-iltansa saaneessa uudelleenfilmatisoinnissa Leatherfacen oikeaksi nimeksi esitetään Thomas Brown Hewitt, mutta elokuvassa Texas Chainsaw 3D hänen oikea nimensä on Jedidiah Sawyer.
Elokuvat

Texasin moottorisahamurhat (1974)
Texasin moottorisahamurhaaja 2 (1986)
Leatherface: Texas Chainsaw Massacre III (1990)
Texasin moottorisahamurhaaja – uusi sukupolvi (1994)
Texasin moottorisahamurhat (2003)
Teksasin moottorisahamurhaaja – pahan alku (2006)
Texas Chainsaw 3D (2013)
Leatherface (2017)
Texas Chainsaw Massacre (2022)
Aiheesta muualla

Leatherfacen kotisivu
Arádainan rotko

Arádainan rotko
Arádainan rotkon suu Kreetan etelärannikolla.
| --- | --- |
Sijainti:  Sfakiá, Chaniá, Kreeta, Kreikka
| --- | --- |
Nimi alkuperäiskielellä:  Φαράγγι Αράδαινας
Tyyppi:  Laakso 
muokkaa - muokkaa wikitekstiä - muokkaa Wikidataa
Arádainan rotko (kreik. Φαράγγι Αράδαινας, Farángi Arádainas; myös transl. Arádenan rotko) on rotko Kreetan saarella Kreikassa. Se sijaitsee saaren etelärannikolla Sfakián kunnassa Lefká Óri -vuorten etelärinteessä.
Arádainan rotkoa.
Rotkon pituus on noin 15 kilometriä. Se saa alkunsa Drakolákkin luolalta ja päättyy Mármaran rannalle Kreetan etelärannikolle eli Libyanmeren puolelle noin 2,5 kilometriä länteen Loutrón kylästä. Rotkon seinämien korkeus on noin 150 metriä.
Rotkovaellus aloitetaan yleensä Arádainan autiokylästä rotkon reunalta noin 520 metrin korkeudesta merenpinnasta laskettuna. Sinne pääsee Anópolin kylästä. Tällöin vaelluksen pituudeksi kylästä rannikolle tulee noin seitsemän kilometriä ja se kestää noin 2,5 tuntia. Vaellus on suhteellisen helppo, ja vaikeimpiin ja jyrkimpiin kohtiin on rakennettu portaita. Mármaran rannalta pääsee veneellä Loutróon ja edelleen Chóra Sfakíoniin, joihin voi jatkaa myös vaeltamalla.
Rotkossa Arádainan kylän kohdalla on Arádainan silta, joka on Kreetan korkein. Sitä käytetään usein benjihyppyihin.
Aiheesta muualla

Kuvia tai muita tiedostoja aiheesta Arádainan rotko Wikimedia Commonsissa